Marzec 2023

**Nasze grónie**

Byli my na kopcach tak wysoko, aż sie w głowie toczy.

Niejednóm doline i gibki potoki oglóndały nasze oczy.

Widzieli my słóńce, jak wychodzi i zachodzi za kopcami.

Świyciły nóm gwiozdki z nieba przi wandrowaniu nocami.

Dłónie nóm ziómbił mróz, umywoł deszcz, ogrzywało słóńce.

Wóniali my smreki w lesie i barwne kwiotka na łónce.

Nogi nas smyczyły przez zomiynty, trowe, skoli, bołoto…

Mieć w kapsie listki, w uszach śpiyw lasu, je nóm bliższe niż złoto!

Chociaż nasze nogi sóm kapke słabsze jako łóni,

To serce fórt nas cióngnie do tych miłowanych gróni!

 Wanda Michalkowa